פייזלי התמזגה על פי בקשתו של ג'יימס השני, מלך סקוטלנד שהאדמות באזור יהיו תחת שלטון מאוחד וכתוצאה מכך החל המסחר בעיר לשגשג. ב-1488 הועלה מעמדה של פייזלי על ידי ג'יימס הרביעי לעיר של בארון (Burgh of barony).
מקצועות רבים החלו להיות נפוצים בפייזלי וב-1577 הקימה מועצת העיר בית ספר ראשון. בפייזלי היו מקרים רבים של ציד מכשפות וההוצאה להורג המאסיבית האחרונה של מכשפות במערב אירופה התרחשה במקום.
המהפכה התעשייתית.
המהפכה התעשייתית שהתבססה על תעשיית הטקסטיל הפכה את פייזלי מעיירת שוק קטנה לעיר תעשייתית חשובה בסוף המאה ה-18. מיקומה משך יצרני טקסטיל. מהגרים מאיירשייר ומההיילנדס נהרו לפייזלי שהציעה עבודות לנשים ולילדים. עם זאת, ב-1790 יצא המשי מהאופנה והתעשייה הוסבה לייצור רדידים שהיו חיקוי לבד קשמיר ונקראו פייזלי. בהנהגתו של תומאס קואטס הפכה פייזלי למרכז העולמי לייצור חוטים. העובדים המיומנים של תעשיית הטקסטיל הובילו מחאות החל מ-1790 שהגיעו בשיאן ל"מלחמה הראדיקלית" ב-1820. ייצור יתר, קריסת שוק הרדידים ושפל כללי בתעשיית הטקסטיל הובילו לשינויים טכניים שהורידו את חשיבותם של האורגים. מבחינה פוליטית המשיכו בעלי בתי החרושת לשלוט על העיר.
באמצע המאה ה-19 הייתה האריגה התעשייה העיקרית של העיר. האורגים של פייזלי התפרסמו ברדידים שהם ייצרו בדגם פייזלי שנעשה פריט אופנתי לאחר שהמלכה ויקטוריה הצעירה נהגה ללבוש אותם. למרות שמקורו של דגם זה היה בקשמיר ולמרות שהוא יוצר גם במקומות אחרים באירופה, הדגם דמוי הטיפה הפך מזוהה עם העיר פייזלי בכל רחבי העולם המערבי. למרות שרדידים אלו יצאו מהאופנה בשנות השבעים של המאה ה-19, דגם פייזלי המשיך להיות סמל חשוב של העיר. במוזיאון העירוני מוצג אוסף של רדידים שעוצבו בדגם זה והוא גם מופיע על הסמל של מועצת המחוז.
באמצעות מסורת תעשיית האריגה שלה, רכשה לה פייזלי מוניטין של עיר בעלת מודעות פוליטית ואף ראדיקלית ובין השנים 1816–1820 התרחשה בה "המלחמה הראדיקלית". חיכוכים פוליטיים, ראשית היווצרותם של האיגודים המקצועיים וקנאות לרפורמות, הובילו לפרוץ הפגנות רבות משתתפים, תקיפות פרשים במורד הרחובות, מהומות ומשפטי בגידה. עובדי תעשיית הטקסטיל של פייזלי אכן לקחו חלק פעיל במלחמה הראדיקלית. טבעם הרדיקאלי של תושבי פייזלי גרמו לראש ממשלת בריטניה השמרני, בנג'מין דיזראלי לומר "שימו עין על פייזלי". המשורר רוברט טנאהיל חי בפייזלי ועבד בה כפועל טקסטיל.
המשבר הכלכלי של 1841–1843 הכה בפייזלי כך שרוב מפעלי הטקסטיל נסגרו. מתוך 112 בעלי המפעלים, 67 פשטו את הרגל. רבע מהאוכלוסייה ירדה מתחת לקו העוני וראש הממשלה, סר רוברט פיל החליט לפעול. הוא הבטיח מימון נוסף להקל על המצב ושלח את נציגיו לעיר כדי לפקח על חלוקת הכספים. הוא שכנע את המלכה ויקטוריה ללבוש את מוצרי הטקסטיל של פייזלי כדי להפוך אותם לאופנתיים ובכך להגביר את הביקוש.
מלחמת האזרחים האמריקנית גרמה לקטיעת אספקת הכותנה למפעלי הטקסטיל של פייזלי. ב-1861 היה ברשותם עדיין מלאי כותנה מספיק, אך ב-1862 נרשם מחסור בחומרי גלם ומפעלים נסגרו. לפועלים לא היו מקומות עבודה חלופיים והרשויות המקומיות סירבו לסייע. מאמצי סיוע בהתנדבות לא ענו על הצרכים והמובטלים סירבו להשתכן בבתי מחסה לעניים. העובדים לא תלו את האשם בנעשה במצב בארצות הברית, אלא את הרשויות בלונדון.
"השבלול של פייזלי".
ב-1928 התרחש בפייזלי מקרה שהוביל לתקדים משפטי חשוב. באותה שנה מצאה אישה שישבה בבית קפה, שבלול מת בתוך בקבוק הבירה שהיא שתתה וכתוצאה מכך היא חלתה. היא תבעה את יצרן הבירה על רשלנות. באותה תקופה, יצרן לא היה אחראי על רשלנות אם הוא לא היה בקשר חוזי עם הצד הניזוק. אך לאחר משפט נזיקין זה, נקבע התקדים שיצרן של מוצר אחראי על כל נזק שיגרם כתוצאה מרשלנותו, ללא קשר עם שום התחייבות חוזית ובכך נסללה הדרך לדיני הנזיקין של היום. המקרה קרוי לעיתים "השבלול של פייזלי".
מלחמת העולם השנייה.
עקב חשיבותה התעשייתית, ויחד עם ערים תעשייתיות אחרות במחוז, היוותה פייזלי מטרה למפציצי הלופטוואפה במלחמת העולם השנייה. למרות שהיא לא הופצצה בכבדות כמו גלאזגו הסמוכה, עדיין נערכו עליה פשיטות אוויריות במהלך השנים הראשונות למלחמה, ובהן נהרגו כמאה איש בכמה מקרים שונים. ב-6 במאי 1941, בשעות הבוקר המוקדמות, הוטל מוקש מוצנח על העיר וכתוצאה מכך נהרגו 92 איש, האסון הכבד ביותר בהיסטוריה של פייזלי. לאחר הקרב על בריטניה, הוקם בסמוך לפייזלי, כמו במקומות נוספים ברחבי בריטניה, שדה תעופה דמה, על מתקניו, כדי להטעות את טייסי הלופטוואפה וכדי שהם יחשבו שהם מפציצים בסיס אמיתי של חיל האוויר המלכותי. שרידיו של "שדה תעופה" זה קיימים עד היום.
עונת 2014/2015 ב-NBA
עונת 2014/2015 היא העונה ה-69 של ליגת ה-NBA. גולדן סטייט ווריורס זכתה בתואר האליפות הרביעי שלה לאחר שניצחה בסדרת הגמר את קליבלנד קאבלירס בתוצאה 2–4. אנדרה איגודלה זכה בתואר ה-MVP של סדרת הגמר. ל-MVP של העונה הסדירה בעונה זו נבחר סטפן קרי שקלע 23.8 נקודות ומסר 7.7 אסיסטים ב למשחק לאורך העונה והוליך את קבוצתו, גולדן סטייט ווריורס, למאזן הטוב בליגה (67-15).
לפני תחילת העונה, ב-11 ביולי 2014, הודיע לברון ג'יימס שהחליט לעזוב את מיאמי היט איתה לקח שתי אליפויות NBA (בעונת 2011/12 ועונת 2012/13) ולחזור לקבוצה בה שיחק בשבע עונותיו הראשונות בליגה - קליבלנד קאבלירס.
דראפט 2014.
הדראפט בשנה זו התקיים ב-26 ביוני 2014 בברקליס סנטר, אולמה של קבוצת ברוקלין נטס. בארצות הברית שודר הדראפט על ידי ESPN. בהגרלה זכו הקליבלנד קאבלירס לבחור ראשונים. זו הייתה הפעם השלישית בארבעת הדראפטים האחרונים והרביעית מאז 2003 שקליבלנד היא הראשונה לבחור. הסווינגמן הקנדי אנדרו ויגינס נבחר בבחירה הראשונה. פעם שנייה ברציפות שקנדי נבחר בבחירה ראשונה לאחר שבשנה הקודמת נבחר אנתוני בנט, גם הוא על ידי הקאבלירס. לאחר הדראפט העבירו הקאבלירס את ויגינס, בנט ובחירת דראפט עתידית בטרייד למינסוטה טימברוולבס תמורת הפאוור פורוורד קווין לאב. בסיום העונה זכה ויגינס בפרס רוקי השנה. במקום השני נבחר ג'בארי פארקר, על ידי מילווקי באקס. פארקר נפצע במהלך העונה והחמיץ את הפלייאוף אליו העפילה קבוצתו. הסנטר ג'ואל אמביד הגיע לדראפט 2014 כשהוא פצוע, מה שלא מנע ממנו להיבחר במקום השלישי על ידי פילדלפיה 76'. פציעתו של אמביד נמשכה והוא לא שיחק בכל עונות 2014/2015 ו-2015/2016.
אולסטאר.
סוף שבוע האולסטאר של שנת 2015 נערך במדיסון סקוור גארדן שבניו יורק סיטי. ההוא החל ב-13 בפברואר 2015 והסתיים במשחק האולסטאר ביום ראשון 15 בפברואר.
משחק האולסטאר.
המאמנים במשחק האולסטאר היו מייק בודנהולצר מאטלנטה המזרחית וסטיב קר מגולדן סטייט המערבית שהחזיקו במאזן הטוב ביותר במחוז שלהן. את החמישיות למשחק האולסטאר בחרו האוהדים ואת השחקנים המחליפים בחרו המאמנים בליגה. בהצבעת הקהל לשחקני החמישייה הוביל סטפן קרי שקיבל למעלה ממיליון וחצי קולות, מעט אחריו הגיע הפורוורד לברון ג'יימס. השחקנים קובי בראיינט, אנתוני דייוויס ובלייק גריפין נכנסו בהצבעה לחמישיות אך נעדרו מהמשחק עצמו בשל פציעות. האחים פאו (שיקגו, מזרח) ומארק גאסול (ממפיס, מערב) נבחרו לפתוח בחמישיות במחוזות שלהם, וזו הייתה הפעם הראשונה ששני אחים פותחים ביחד במשחק האולסטאר של ה-NBA. במשחק עצמו נצחה קבוצת המערב 163 - 158. ל-MVP של משחק האולסטאר נבחר ראסל וסטברוק שקלע 41 נקודות.
פרסים.
פרסים עונתיים.
חמישיות העונה
חמישיות ההגנה
חמישיות הרוקיז
פלייאוף 2015.
סגל האלופה, גולדן סטייט ווריורס: סטפן קרי, קליי תומפסון, דריימונד גרין, אנדרה איגודלה, הריסון בארנס, אנדרו בוגוט, שון ליווינגסטון, ליאנדרו ברבוזה, פסטוס אזילי, דייוויד לי, מריס ספייטס, ג'סטין הולידיי, ג'יימס מייקל מקאדו וברנדון ראש (אוגנן קוזמיץ' נכלל בסגל אך לא השתתף בפלייאוף).מאמן ראשי: סטיב קר.
ארתארין קאזן
ישיבת בינות
ישיבת בינות היא ישיבת הסדר וישיבה גבוהה שהוקמה בשנת ה'תשס"ב (2002) בעיר רעננה. בראשות הישיבה עומד הרב חיים רטיג. בישיבה לומדים כ-30 בחורים ואברכים.
הייחודיות של הישיבה נובעת מכך שהתלמידים מגיעים מכל רחבי ארץ ישראל, בעלי מסגנונות שונים, דרכי חשיבה ודעות שונות. הישיבה מפעילה גם גרעין תורני בשם "בינות" המורכב מזוגות צעירים, ביניהם גם רוב אברכי הישיבה, בראשות הרב רועי כהן.
שם הישיבה מכיל בקרבו שתי משמעויות המהוות את דרכה של הישיבה:
היסטוריה.
עד שנת התשס"ב ראש הישיבה, הרב חיים רטיג, התגורר ולימד ישיבת נהריה. בשנה זו הוא החליט לעזוב את מקום מושבו, לעבור למרכז הארץ, ולהקים את ישיבת הסדר בעיר רעננה.
על הסיבות להקמת הישיבה דווקא ברעננה, הסביר: "אני מאמין עד היום, שהדברים במדינה מוכרעים בין ראשון לציון לרעננה. הבנו שהמשימה הלאומית הדחופה זה מרכז הארץ... (ברעננה) יש ציבור דתי משמעותי שעובר תהליכים וגם ציבור חילוני חשוב...לא שיערנו כמה קשה זה עומד להיות. לא הייתה קבלת פנים מבינה. לאחר ההקמה הרב צפניה דרורי אמר לי: "לא האמנתי שזה יקרה", אבל האמנתי שזה חשוב ולא הרמתי ידיים. הייתה לי את ברכת הדרך של הרב מרדכי אליהו ועם זה באתי".